Τρυγικό καλιονάτριο

Το τρυγικό καλιονάτριο είναι ένα διπλό άλας του τρυγικού οξέος με κατιόντα καλίου και νατρίου σε ίσες αναλογίες. Ο μοριακός του τύπος είναι KNaC4H4O6. Είναι γνωστό και ως «άλας Seignette» ή «άλας Rochelle», από την ονομασία του γάλλου φαρμακοποιού στον οποίο αποδίδεται η πρώτη παρασκευή, Elie Seignette (1632-1698), που διατηρούσε φαρμακείο στη πόλη Λα Ροσέλ (La Rochelle) της Γαλλίας.W. Pötsch, A. Fischer, W. Müller (1989) Lexikon bedeutender Chemiker, Harri Deutsch, σελ. 470.

Στη χημεία το άλας είναι γνωστό κυρίως για τη χρήση του στην παρασκευή του φελίγγειου υγρού. Το 1880 οι αδελφοί Πιερ και Ζακ Κιουρί ανακάλυψαν ότι οι κρύσταλλοι του τρυγικού καλιονατρίου έχουν πιεζοηλεκτρικές ιδιότητες, δηλαδή παράγουν ηλεκτρική τάση όταν βρίσκονται υπό μηχανική πίεση.J. Curie, P. Curie (1880) «Développement par compression de l’électricité polaire dans les cristaux hémièdres à faces inclinées», Bulletin de la Société minérologique de France, 3, 90-93 Αυτή η ιδιότητα οδήγησε σε ευρεία χρήση κρυστάλλων του άλατος στην ανάπτυξη ακουστικών, μικροφώνων και άλλων παρόμοιων συσκευών. 

Σήμερα χρησιμοποιείται ως πρόσθετο τροφίμων, και συγκεκριμένα ως ρυθμιστής οξύτητας, φέροντας τον κωδικό Ε337.

Παραπομπές

Κατηγορία:Ενώσεις καλίου
Κατηγορία:Ενώσεις νατρίου